Sondagoggend: 29 November 2015 - Weather Forecasting for South Africa
Goeie môre almal: Good morning Kenya:
Not much over Kenya this morning, a few cloudy patches with perhaps ons isolated spot with a few drops, see green circle. May see a few storms popping up later this afternoon but it does not look that much..
Hier by ons, wel die koue front het gister uit die ooste ingeskop soos verwag met lekker koel en winderige toestande en alhoewel dit een komponent is wat ons nodig het vir reën was die bolug soos verwag uiters swak en stabiel. Daar was gistermiddag/aand ‘n paar kolle storms oor noord-wes maar soos ek dit nog die hele seisoen moet beskryf, kolle en strepe. Die hoog (oppervlakte) nog steeds oos van die land met bewolkte (lae wolke) oor die Laeveld en noord KZN. Die geel omkringde gebiede is meestal middel en hoë wolke met geen noemenswaardige reën nie. Nou is dit weer soos gister, mens kan ten beste verwag dat daar ‘n paar storms sal ontwikkel op die suidelike en westelike grens (geel) en dat van die storms dan oos en noord sal beweeg, die kans is skraal, maar ook nie onmoontlik nie. Ek het ‘n databasis van voorspelling wat terug strek oor 15 jaar plus, en dit is die eerste keer in baie jare dat die minimum vog die tyd van die jaar nog ver onder 20% gaan draai. As mens hier einde November, begin Desember kom dan neem die vogvlakke normaalweg aansienlik toe, maar die jaar, net gister met ‘n duidelike en aanvoelbare koue front uit die ooste het die vogvlakke nie te kwaai gedaal nie. Die min oppervlakte vog is aanvoelbaar, ‘n boer het verwys na die kwaai verskil tussen dag en nag temperature, en dat dit nie goed is vir aanplant van mielies nie. Wel, sy waarnemings is 100% korrek, met min vog kry mens maksimum uitstraling in die nag, dus heelwat kouer as die norm ,,koud.. in die nag, maar aansienlik warmer as die norm in die dag. As mens nou die minimum en maksimum bymekaar tel en deur 2 deel, gaan jy/sy vinnig agter kom dat die gemiddelde temperatuur nie so hoog is nie, dit is tot nou toe, nog steeds ,,kouer’’ as die norm vir die tyd van die jaar. Ja, dit is ‘n bietjie tegnies, maar die feit bly, as dit die norm is hoe mens bepaal of daar verwarming of afkoelling plaasvind, dan beweeg ‘n man in grys gebied in, dit is om te sê daar is bo en behalwe die El Nino (vorm sterk elke klompie jare oor duisende jare) klimaatsverandering of iets dergliks, dit was so in die 30’s 40’s 50’s 60’as 70’s 80’s 90’s 2000’s El Nino vorm en verdwyn, ongeag wat die mens doen, dat ons ‘n klein bydrae maak is verseker so, maar gesien in die groot prentjie, is dit soos ‘n korrel sand in die Woestyn…..
Dit gaan nie juis veel beter in Australië nie, dit sukkel daar net so om aan die reën te kom, vanoggend is daar darem 'n paar storms en buie in strepe en kolle, met 'n redelike kol in die noorde van die land, sien foto..